《次韵仇仁近有怀见寄十首》
元代·方回

汉廷簪绂簉金张，初服逡巡返士乡。
勇退能为疏傅去，过刚似胜次公狂。
庭梧陨叶元非死，秋燕辞巢不待凉。
玩物察时远宋咎，不须空热九回肠。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。